На основу члана 7а Закона о порезима на имовину ( „Службени гласник“ РС број : 26/2001, 80/2002, 135/2004, 61/2007, 5/2009, 101/2010, 24/2011, 78/2011 и 47/2013), члана 36 Закона о изменама и допунама Закона о порезима на имовину ( „Службени гласник“ РС број 47/2013) и члана 54, став 1 Пословника Општинског већа општине Ражањ ( „Службени лист општине Ражањ“ број 7/12),

Општинско веће општине Ражањ на седници одржаној дана 12.12.2013.г. донело је:

**Р Е Ш Е Њ Е**

**О ОДРЕЂИВАЊУ КОЕФИЦИЈЕНАТА ЗА НЕПОКРЕТНОСТИ ПО ЗОНАМА**

**СА ПРОСЕЧНИМ ЦЕНАМА ОДГОВАРАЈУЋИХ НЕПОКРЕТНОСТИ У ТЕКУЋОЈ 2013 ГОДИНИ**

**Члан 1.**

ОВИМ РЕШЕЊЕМ у складу са Законом о порезима на имовину одређују се коефицијенти по појединим зонама рачунајући и најопремљенију зону а који ће служити пореским обвезницима који воде пословне књиге за утврђивање основице пореза на имовину у случајевима када у одговарајућој зони и зонама које се граниче са одговарајућом зоном није било промета одговарајућих непокретности у одговарајућем периоду у складу са Законом о порезима на имовину.

**Члан 2.**

Утврђују се следећи коефицијенти по појединим зонама и то:

1) 1,00 за непокретности у зони 1 као најопремљенијој зони.

2) 0,80 за непокретности у зони 2 која је гранична зона најопремљенијој зони на територији општине Ражањ.

3) 0,40 за непокретности које се налазе у зони 3 која има карактер зоне са сеоским насељима.

**Члан 3.**

Утврђују се цене непокретности које су у најопремљенијој зони на територији општине Ражањ служиле као просечне цене на основу којих је у текућој 2013 години утврђивана основица пореза на имовину за непокретности обвезника који не води пословне књиге и то:

пословни простор...........................56.000,00 динара

станови и стамбене зграде..............39.000,00 динара

гараже и други објекти.....................19.500,00 динара

зграде за одмор ................................23.000,00 динара.

**Члан 4.**

Ово решење о одређивању коефицијента за непокретности по зонама са просечним ценама одговарајућих непокретности у текућој 2013 години објавиће се и на интернет страни званичне презентације општине Ражањ.

**Члан 5.**

Ово решење ступа на снагу 8 дана од дана објављивања у „Службеном листу општине Ражањ“.

БРОЈ: 020-38/13-01

У Ражњу, 12.12.2013.г.

ОПШТИНСКО ВЕЋЕ ОПШТИНЕ РАЖАЊ

ПРЕДСЕДНИК

Добрица Стојковић